Nr. C 39/6 De Europæiske Fællesskabers Tidende 16. 2. 89 
II 
(Forberedende retsakter) 
KOMMISSIONEN 
Forslag til Rådets beslutning om særtoldordningen i de oversøiske franske departementer 
KOM(88) 730 endelig udg. 
{Forelagt af Kommissionen den 1. december 1988) 
(89/C 39/07) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 227, 
stk. 2, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
I henhold til Traktatens artikel 227, stk. 2, gælder fra 
Traktatens ikrafttræden en række af dens bestemmelser i 
de oversøiske franske departementer (OD); betingelserne 
for anvendelsen af Traktatens øvrige bestemmelser skulle 
fastlægges senest to år efter dens ikrafttræden ved beslut­
ninger vedtaget af Rådet med enstemmighed på forslag 
af Kommissionen; nævnte artikel er af Domstolen blevet 
fortolket således, at samtlige bestemmelser i Traktaten 
og den afledte ret automatisk har været gældende for 
OD siden udløbet af denne toårsperiode, idet det dog 
fortsat er muligt senere at fastsætte specifikke foranstalt­
ninger til imødekommelse af disse departementers behov; 
der er i tidens løb blevet vedtaget spredte foranstalt­
ninger til fremme af den økonomiske og sociale udvik­
ling i OD; ved en fælles afgørelse truffet af Rådet og 
Kommissionen den ... er der imidlertid indført et hand­
lingsprogram for OD, kaldet POSEIDOM; dette 
program omfatter en række fiskale bestemmelser, som 
bør bringes i anvendelse; 
ved Rådets ellevte direktiv 80/368/EØF af 26. marts 
1980 om harmonisering af medlemsstaternes lovgivning 
om afsætningsafgifter (') er OD holdt uden for anven­
delsesområdet for sjette direktiv 77/388/EØF om det 
fælles merværdiafgiftssystem; OD pålægger imidlertid 
(') EFT nr. L 90 af 3. 4. 1980, s. 41. alle varer, der indføres på deres respektive territorier, en 
særlig afgift kaldet »OD-særtold«; 
OD-særtolden, der går tilbage til det nittende århund­
rede, tjener på nuværende tidspunkt som støtte for de 
lokale industrier, der står over for særlige vanskeligheder 
som følge af departementernes afsides beliggenhed og 
økarakter; den er desuden et væsentligt instrument til 
sikring af den lokale autonomi og det lokale demokrati, 
og provenuet heraf bidrager bl.a. til kommunaludvik­
lingen i OD; 
OD-særtoldordningen indeholder imidlertid i sin nuvæ­
rende form en række elementer, der nødvendiggør en 
reform af ordningen, for at OD fuldt ud kan blive inte­
greret i den proces, der skal føre til virkeliggørelsen af 
det indre marked, idet der dog samtidig må tages hensyn 
til deres skrøbelige økonomiske strukturer; 
ordningen bør inden for en for de lokale og nationale 
myndigheder passende frist ændres til en intern afgifts­
ordning gældende for alle varer, der bringes i omsætning 
i OD; en sådan ordning falder ind under bestemmelserne 
i Traktatens artikel 95 ff.; 
for at gøre det muligt at opretholde og udvikle industri­
aktiviteter i OD bør de lokale myndigheder imidlertid 
have beføjelse til helt eller delvist, afhængigt af de 
økonomiske behov, at fritage de lokale industrier for 
denne nye afgift i en periode, der i princippet ikke over­
stiger ti år; 
for at sikre den fulde overholdelse af Traktatens bestem­
melser samt den nødvendige samordning med de gene­
relle mål, Fællesskabet forfølger, bør udøvelsen af befø­
jelser fra de lokale myndigheders side med hensyn til 
afgiftsfritagelse være betinget af en forhåndstilladelse fra 
Kommissionen, der efter en procedure, som den fast­
lægger nærmere, træffer beslutning under hensyntagen til 
OD's særlige problemer, således at målsætningen i Trak­
tatens artikel 227, stk. 2, om, at der skal drages omsorg 
for, at den økonomiske og sociale udvikling af disse 
områder muliggøres, er opfyldt; 
16. 2. 89 De Europæiske Fællesskabers Tidende Nr. C 39/7 
Denne fritagelsesordning bør være midlertidig og i prin­
cippet udløbe ti år efter reformen af afgiftsordningen; 
efter denne periode bør afgiftsordningen således være i 
fuld overensstemmelse med principperne i Traktatens 
artikel 95, idet der dog altid vil kunne træffes støttefor­
anstaltninger, der sigter mod de samme mål, inden for 
rammerne af de regionale støtteordninger og under over­
holdelse af bestemmelserne i artikel 92 til 94 samt under 
hensyntagen til gennemførelsesbestemmelserne for 
momsordningen i OD; inden udløbet af denne tiårspe­
riode forelægger Kommissionen Rådet en rapport om 
ordningens anvendelse og dens indvirkning på OD's 
udvikling ledsaget af passende forslag; 
i afventning af reformen af OD-særtoldordningen bør 
Frankrig bemyndiges til indtil senest den 31. december 
1992 at opretholde denne ordning i dens nuværende 
form, dog med forbehold af visse betingelser, der skal 
sikre, at ordningen påvirker det fælles marked mindst 
muligt, og at den udelukkende anvendes til opfyldelse af 
målsætningen i Traktatens artikel 227, stk. 2 — 
VEDTAGET FØLGENDE BESLUTNING: 
Artikel 1 
De franske myndigheder træffer de nødvendige foran­
staltninger, for at den »særtoldordning«, der er gældende 
i OD, ændres efter principperne i artikel 2 og 3. 
Artikel 2 
1. Senest den 31. december 1992 skal OD-særtoldord­
ningen være erstattet af en afgiftsordning bestående af en 
særlig afgift, der anvendes uden forskel på varer, der 
indføres eller fremstilles i OD. 
2. Provenuet af denne afgift anvendes til så effektivt 
som muligt at fremme den økonomiske og sociale udvik­
ling i hvert enkelt OD. De franske myndigheder under­
retter Kommissionen om de dispositioner, der træffes for 
at nå dette mål. 
3. De kompetente myndigheder i hvert OD fastsætter 
en basisafgiftssats. Denne sats kan gradueres for visse 
varekategorier, idet der specielt for livsvigtige varers 
vedkommende kan anvendes en reduceret sats. 
4. I det omfang det viser sig nødvendigt for at fremme 
eller bevare en given industriaktivitet: 
— kan Frankrig bemyndiges til helt eller delvis, afhæn­
gigt af de økonomiske behov, at fritage de berørte 
lokale varer for afgiften i en periode på højst ti år 
efter indførelsen af den nye afgiftsordning; — fremsætter de franske myndigheder forslag om sådan 
fritagelse til godkendelse i Kommissionen, der inden 
for en frist på to måneder og efter en procedure, den 
fastlægger nærmere, træffer beslutning under hensyn­
tagen til OD's særlige problemer samt til målsæt­
ningen i Traktatens artikel 227, stk. 2, uden at dette i 
øvrigt berører den kontrol, Kommissionen fører i 
henhold til Traktatens artikel 92 og 93. 
5. Med henblik på gennemførelsen af konvergenspro­
cessen for momssatserne som led i fjernelsen af de 
afgiftsmæssige grænser tages der på samme tid hensyn 
både til den i artikel 1 omhandlede afgift og til momsen, 
således som den anvendes i OD. 
Artikel 3 
Senest et år før udløbet af den i artikel 2, stk. 4, nævnte 
frist forelægger Kommissionen Rådet en rapport om 
anvendelsen af den i artikel 2 omhandlede ordning med 
henblik på en kontrol af de trufne foranstaltningers 
indvirkning på OD's økonomi. Rapporten skal bl.a. 
omhandle ordningens virkninger for den økonomiske og 
sociale udvikling i OD, varernes frie bevægelighed inden 
for Fællesskabet, udviklingen i momssatserne samt det 
regionale samarbejde mellem OD og disses naboer. 
På baggrund af rapportens konklusioner forelægger 
Kommissionen Rådet et forslag, der tager sigte på i prin­
cippet at bringe de i artikel 2, stk. 4, omhandlede frita­
gelser til ophør, idet der dog fortsat inden for rammerne 
af de regionale støtteordninger og under overholdelse af 
bestemmelserne i Traktatens artikel 92 til 94 samt under 
hensyntagen til gennemførelsesbestemmelserne for 
momsordningen i OD kan træffes støtteforanstaltninger, 
der sigter mod de samme mål. 
Artikel 4 
I afventning af gennemførelsen af reformen af 
OD-særtoldordningen efter de i artikel 1 fastlagte prin­
cipper bemyndiges Frankrig til indtil senest den 31. 
december 1992 at opretholde den nuværende 
OD-særtoldordning på betingelse af, at der for enhver 
udvidelse af listen over varer, der er omfattet af denne 
ordning, og for enhver forhøjelse af ordningens satser 
indhentes en forhåndstilladelse fra Kommissionen. 
Denne undersøger desuden sammen med de kompetente 
lokale myndigheder, hvilke ændringer der er sket siden 
den 1. januar 1980. 
Artikel 5 
Denne beslutning er rettet til Den Franske Republik.